Kolkata Metro: ৫০ শতাংশ যাত্রী-বন্ধ টোকেন, কাল থেকে মেট্রোয় আর কী কী বিধিনিষেধ

কলকাতা: আগামিকাল সোমবার থেকে মাত্র ৫০ শতাংশ আসনে যাত্রী নিয়ে চলবে কলকাতা মেট্রো। তাতে চড়তে গেলে স্মার্ট কার্ড বাধ্যতামূলক। রাজ্যে বাড়তে থাকা করোনা পরিস্থিতির কারণে রবিবার সরকার কঠোর করোনাবিধি নিষেধ জারি করেছে। তারপরেই মেট্রো কর্তৃপক্ষ নতুন সিদ্ধান্তের কথা জানিয়েছে।

তাঁরা জানিয়েছে, সোমবার থেকেই কলকাতা মেট্রোতে আপাতত টোকেন পরিষেবা রাখা বন্ধ হচ্ছে। এমনকি, অনলাইন ই-টিকিটের ব্যবহার থাকছে না। কলকাতা মেট্রোর ডেপুটি জেনারেল ম্যানেজার প্রত্যুষ ঘোষ বলেন, ‘‘রাজ্য সরকারের সিদ্ধান্ত মেনে সোমবার থেকে টোকেন পরিষেবা বন্ধ রাখা হবে। শুধুমাত্র স্মার্ট কার্ড দিয়ে যাত্রীরা চলাফেরা করতে পারবেন। এতে ৫০ শতাংশ যাত্রী কমে যাবে।’’ পরে বিজ্ঞপ্তি জারি করে জানানো হয়, ২৭৬টি রেকের পরিবর্তে ২৭০টি রেক চলাচল করবে। শেষ মেট্রো রাত ৯ টা ৩০ মিনিটের পরিবর্তে ৯ টায় ছাড়া হবে।

LAST METRO FROM DUMDUM & KAVI SUBHASH AT 21.00 HRS#Unite2FightCorona pic.twitter.com/iu3fJHithv

— Metro Railway Kolkata (@metrorailwaykol) January 2, 2022

প্রত্যুষ ঘোষ আরও জানান, লকডাউনের আগে কলকাতা মেট্রোতে প্রতিদিন গড়ে সাড়ে ছয় থেকে সাড়ে ছয় লাখ যাত্রী হত। লকডাউন-বিধিনিষেধ ওঠার পর টোকেন পরিষেবা চালু হলে প্রতিদিন গড় যাত্রী সংখ্যা দাঁড়ায় সাড়ে তিন থেকে চার লাখ। কিন্তু, টোকেন পরিষেবা চালু হওয়ার আগে পর্যন্ত দেখা যায় দৈনিক যাত্রী হচ্ছিল আড়াই লাখ থেকে পৌনে তিন লাখের মত। তাই, টোকেন পরিষেবা বন্ধ করলেই যাত্রী সংখ্যা অর্ধেক হয়ে যাবে বলে বুঝিয়ে দেন প্রত্যুষবাবু।

আরও পড়ুন: Covid restrictions in Bengal: ১৫ জানুয়ারি পর্যন্ত রাজ্যে কড়া বিধিনিষেধ, কোন কোন ক্ষেত্রে নিষেধাজ্ঞা?

রাজ্যে ক্রমবর্ধমান সংক্রমণের জেরে ৩ জানুয়ারি থেকে সরকার আংশিক লকডাউনের পথে হাঁটতে চলেছে বলে জল্পনা চলছিল৷ তবে আংশিক লকডাউন ঘোষণা না করে সরকার কঠোর বিধি নিষেধ আরোপ করল৷ আগামিকাল সোমবার থেকে রাজ্যজুড়ে এই বিধিনিষেধ জারি হবে৷ তাতে রাশ টানা হয়েছে লোকাল এবং মেট্রো রেলের যাত্রীর সংখ্যার উপর৷

কিন্তু প্রশ্ন উঠছে, ৫০ শতাংশ আসনে যাত্রী নিয়ে মেট্রো তার সময়সূচি মেনে চলবে কি না? কেননা, রাজ্যে রাত ১০টা থেকে শুরু হয়ে যাবে নাইট কার্ফু৷ এদিকে শেষ মেট্রো ছাড়ে রাত সাড়ে ৯টায়৷ ১০টায় নাইট কার্ফু শুরু হলে শেষ মেট্রোর যাত্রীদের বাড়ি ফিরতে অসুবিধা হবে তা বলাই বাহুল্য৷ তাই মেট্রোর সময়সূচিতে কোনও বদল হবে কিনা তা জানতে উৎসুক যাত্রীরা৷ তবে মেট্রো বিবৃতি দিয়ে জানায়, আগের মতোই চলবে রেক৷ সময়সূচিতে কোনও পরিবর্তন হচ্ছে না৷ তবে অনির্দিষ্টিকালের জন্য টোকেন বন্ধ হচ্ছে৷ ফিরে আসছে স্মার্টকার্ড ব্যবস্থা৷

করোনা আবহের মধ্যে গত বছর জুলাইতে যাত্রী সাধারণের জন্য পুনরায় চালু হয়েছিল মেট্রো পরিষেবা৷ কিন্তু সংক্রমণ যাতে না ছড়িয়ে পড়ে তার জন্য টোকেন ব্যবস্থা বন্ধ রেখেছিল৷ কারণ, টোকেন হাতে হাতে ঘোরে৷ ফলে সেখান সংক্রমণ ছড়ানোর আশঙ্কায় টোকেন বন্ধ রেখে চালু হয় স্মার্টকার্ড৷ তবে গত নভেম্বরে ফের টোকেন ব্যবস্থা ফিরিয়ে আনে মেট্রো কর্তৃপক্ষ৷ তার জেরে যাত্রী সংখ্যাও অনেকটাই বেড়ে যায়৷