Corona Protocol: সোমবার থেকেই বন্ধ চিড়িয়াখানা-পার্ক, কঠোর হচ্ছে নাইট কার্ফু

কলকাতা: আগামিকাল সোমবার থেকেই রাজ্যে বন্ধ হচ্ছে পার্ক-চিড়িয়াখানা। রাজ্য সরকারের এই সিদ্ধান্তের কথা রবিবার নবান্নে মুখ্যসচিব হরিকৃষ্ণ দ্বিবেদী কথা জানিয়েছেন। একই সঙ্গে রাত দশটার পর থেকে কার্ফু আরও কড়াকড়ি হচ্ছে। করোনা প্রটোকল অনুযায়ী পুলিস-প্রশাসন কড়া নজরদারি চলবে।সূত্রের দাবি, রাত ১০ টার পর থেকে ভোর ৫ টা পর্যন্ত কার্ফু জারি থাকবে রাজ্যজুড়ে।  কোনও রকম জমায়েত করা যাবে না। মাস্ক না পরলে কড়া ব্যবস্থা নেওয়া হবে। তবে জরুরি পরিষেবাকে বিধিনিষেধের আওতার বাইরে রাখা হয়েছে।

দীর্ঘদিন ধরে রাজ্যে চিড়িয়াখানা-পার্ক বন্ধ ছিল। পুজোর আগে আলিপুর চিড়িয়াখানা খুলেছিল। ইংরেজি নববর্ষের প্রথম রবিবার আজ পর্যন্ত খোলাছিল। কিন্তু সোমবারের ঘোষণার পর থেকেই ফের বন্ধ হচ্ছে। আলিপুর চিড়িয়াখানা সূত্রের দাবি, করোনার প্রথম ঢেউতে ২০২০ সালের ১৭ মার্চ চিড়িয়াখানা বন্ধ হয় যায়। পুজোর সময়ে কিছু সময়ের জন্য চিড়িয়াখানা খোলা হলেও ফের তা বন্ধ করে দেওয়া হয়। তারপর পুজোর আগে চিড়িয়াখানা খোলা হয়।

আরও পড়ুন-মুম্বই এবং দিল্লি থেকে সপ্তাহে দু’দিন বিমান পরিষেবা, বললেন মুখ্যসচিব

এ কদিনে চিড়িয়াখানায়-সহ বিভিন্ন পার্কে বহু মানুষের সমাগয় হয়েছিল। দর্শনার্থীদের জন্য মাস্ক-স্যানিটাইজার ব্যবহার বাধ্যতামূলক ছিল। সামাজিক দূরত্ব মেনে চিড়িয়াখানায় প্রবেশের ব্যবস্থা করা হয়। থার্মাল চেকিং বাধ্যতামূলক করা হয়।